b'\n_START_ARTICLE_\nZora Stan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nOsnovno in srednjo \xc5\xa1olo je kon\xc4\x8dala v Ljubljani. Diplomirala je leta 1984 na Akademiji za likovno umetnost v Sarajevu. Leta 1990 je kon\xc4\x8dala \xc5\xa1e grafi\xc4\x8dno specialko na Akademiji za likovno umetnost v Ljubljani. \xc5\xa0tudijsko se je izpopolnjevala v Parizu, na Dunaju, v ZDA in na \xc4\x8ce\xc5\xa1kem. Njena dela so v stalnih zbirkah v Albertini na Dunaju, v Fond National d\xe2\x80\x99Art Contemporain v Parizu, v Moderni galeriji v Ljubljani in v Jane Voorhees Zimmerli Art Museum v New Brunswicku v New Jerseyju, ZDA._NEWLINE_Med letoma 1992 in 1999 je bila likovna urednica kulturnega \xc4\x8dasopisa Razgledi._NEWLINE_Spada med najbolj samosvoje in prepoznavne slovenske vizualne umetnice. Sodeluje tudi na drugih podro\xc4\x8djih, kot so arhitektura, oblikovanje, film._NEWLINE_\xc5\xbdivi in dela v Ljubljani._NEWLINE_Leta 2016 je prejela \xc5\xbdupan\xc4\x8di\xc4\x8devo nagrado.'